Case ID: 1050256
Sentence 4: Belə olan halda Əmlak Məsələləri Dövlət Komitəsi birinci instansiya məhkəməsinin hazırkı iş üzrə qərarının onun qanunla qorunan maraqlarına toxunduğunu bildirdiyi üçün üçüncü şəxs qismində məhkəmə icraatına cəlb olunması barədə ərizə (vəsatət) ilə həmin məhkəməyə (qərar qəbul etmiş birinci instansiya məhkəməsinə) müraciət etməli idi. İşdən göründüyü kimi, Əmlak Məsələləri Dövlət Komitəsi bu barədə birinci instansiya məhkəməsinə müraciət etməmiş, qanuni qüvvəyə minmiş məhkəmə qərarından birbaşa apelyasiya şikayəti vermiş, apelyasiya instansiyası məhkəməsi isə məhkəmənin hüquqi yardım göstərmək vəzifəsinə uyğun davranmamış, yəni qeyd edilən prosessual məsələləri şikayət verən tərəfə izah etməmiş, yanlış olaraq üçüncü şəxs qismində cəlb etmə barədə özü qərar qəbul etmiş, şikayət üzrə apelyasiya icraatını mümkün saymışdır.